ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 1/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Aloitan uuden opetussarjan -
nimeltä "Opetusta Daavidista" tai "Kuinka jättiläinen tapetaan".
Daavidin elämän tutkimisesta on ollut minulle paljon hyötyä.
Minulla on aiheesta upouusi kirja, työkirja, CD-levyjä ja DVD-levyjä.
Tällä opetuksella on suuri vaikutus elämääsi, jos vain otat sen vastaan.
1. Kor. 10:6―11. "Tämä tapahtui varoittavaksi esimerkiksi meille, -
että me emme pahaa himoitsisi, niinkuin he himoitsivat.
Älkää myöskään ruvetko epäjumalan- palvelijoiksi kuten muutamat heistä, -
niinkuin kirjoitettu on: 'Kansa istui syömään ja juomaan, -
ja he nousivat iloa pitämään'. Älkäämmekä harjoittako haureutta, -
niinkuin muutamat heistä haureutta harjoittivat, ja heitä kaatui -
yhtenä päivänä kaksikymmentä kolme tuhatta.
Älkäämme myöskään kiusatko Herraa, niinkuin muutamat heistä -
kiusasivat ja saivat käärmeiltä surmansa. Älkääkä napisko, -
niinkuin muutamat heistä napisivat ja saivat surmansa tuhoojalta.
Tämä, mikä tapahtui heille, -
on esikuvallista ja on kirjoitettu varoitukseksi meille..."
Tässä puhutaan israelilaisista, jotka vapautettiin Egyptistä.
Nämä asiat on kirjoitettu varoittavaksi esimerkiksi meille, -
jotta emme tekisi kaikkea sitä väärää, mitä he tekivät.
Herra halusi, että nämä asiat kirjoitettiin Vanhaan testamenttiin, -
meidän eduksemme, jotta voisimme oppia heidän virheistään.
Osa teistä ei ehkä tunne taustaani.
Kasvoin kristityssä kodissa ja synnyin uudesti 8-vuotiaana.
18-vuotiaana kohtasin Herran ihmeellisesti.
En ole koskaan kokeillut huumeita, alkoholia tai tupakkaa.
En ole koskaan kiroillut. Olen aina etsinyt Jumalaa.
En ole kokenut monia asioita, joita monet muut ovat kokeneet.
Jotkut ovat sitä mieltä, etten tiedä oikeasta elämästä mitään.
Tiedän minä, sillä olen lukenut Jumalan Sanaa.
Raamatun henkilöiden elämäntarinoita ei ole siloteltu, -
vaan ne on kerrottu rehellisesti. Juuri lukemieni jakeiden mukaan -
ne on kirjoitettu, jotta meidän ei tarvitsisi toistaa samoja virheitä.
Daavid teki aviorikoksen ja yritti peitellä sitä tekemällä murhan.
Olen lukenut tuon kertomuksen 2. Samuelin kirjan luvuista 11 ja 12 -
ja kokenut sen tuskan, jota Daavid koki noiden asioiden seurauksena, -
kun hänen ja Batseban lapsi kuoli ja hänen lapsensa kapinoivat.
Olen kokenut nuo asiat Daavidin kautta ja oppinut, -
ettei aviorikoksen tekeminen ole hyvä idea.
En nyt halua arvostella ketään, joka on kokenut tällaisia asioita.
Se on mennyttä, ja olet armahdettu, mutta jos olisit lukenut Daavidista -
ja Jumala olisi saanut puhua sinulle, olisit voinut oppia, -
miten paljon vahinkoa aviorikoksesta ja vääristä himoista seuraa.
Olisit voinut oppia sen Daavidista. Juuri siksi nämä asiat on kirjoitettu.
Daavidin elämässä ei ollut pelkkiä huonoja asioita.
Hän koki paljon hienoja asioita Jumalan kanssa.
Voimme oppia myös siitä, ettei hän kostanut itse -
eikä tappanut vihollisiaan, vaan antoi Jumalan puolustaa itseään.
Hän korjasi siitä hyvän hedelmän. Vaikka hän oli tehnyt vääriä asioita -
ja vaikka hänen lapsensa kääntyivät häntä vastaan, Jumala suojeli häntä.
Siksi Daavid eli vanhaksi ja kuoli luonnollisesti, eikä häntä tapettu.
Voimme oppia Daavidista paljon. Tämä on ollut minulle tärkeä asia.
Tarjoan tätä opetusta sinulle, olitpa sitten vanha tai nuori.
Sinun ei tarvitse kokea kaikkea itse.
Eräässä raamattukoulumme mainosvideossa puhun siitä, -
että monien mielestä voimme oppia asioita vain kantapään kautta.
Minä olen tehnyt niin, mutta on parempikin tapa, raamattukoulu.
Voit oppia meidän kokemuksistamme sen sijaan, että tekisit samat virheet.
Uskon, että monet ihmiset toistavat täsmälleen samoja virheitä, -
joita on tehty vuosisatojen ajan, koska eivät ota oppia historiasta, -
ainakaan Raamatun historiasta.
Haluan sanoa johdantona uuteen opetussarjaani Daavidista, -
jonka aloitan tänään, että tämä kaikki on tärkeää.
Tässä ei ole kyse vain jostakusta, joka eli 4 000 vuotta sitten.
Raamatussa sanotaan, ettei ole mitään uutta auringon alla.
Käymme läpi samoja asioita. Saatana ei ole keksinyt mitään uusia temppuja.
Hän on vain käärinyt samat vanhat asiat uuteen pakettiin.
Sisällössä ei ole mitään uutta. Voimmekin oppia Daavidin elämästä -
upeita asioita, jotka voivat muuttaa elämämme täysin.
Alamme siis tutkia Daavidin elämää, mutta ennen sitä -
puhumme hetken Saulista, Daavidin edeltäjästä.
Jumala valitsi Saulin Israelin ensimmäiseksi kuninkaaksi.
On vaikea olla opettamatta Saulista, koska hän liittyy niin paljon Daavidiin.
Daavidin kuninkuus oli seurausta siitä, että Saul torjui Jumalan.
1. Samuelin kirjan luvussa 13 kerrotaan, -
että Jumala oli käskenyt Saulia lähteä sotaan erästä kansaa vastaan.
Profeetta Samuel taas oli sanonut, ettei Saul saanut lähteä sotaan, -
ennen kuin hän oli uhrannut uhrin ja rukoillut Jumalalta menestystä.
Samuel oli myöhässä.
Saul odotti sovitut seitsemän päivää, mutta kun Samuelia ei kuulunut, -
Saul päätti astua papin saappaisiin, uhrata polttouhrin ja rukoilla Jumalaa.
Jos tutkit Raamattua, huomaat, -
että papin ja kuninkaan virat on siellä erotettu tarkasti toisistaan.
Se toimi vähän samalla tavoin kuin vallan kolmijako demokratiassa, -
eikä virkoja voinut sekoittaa toisiinsa tai yhdistää.
Roolit oli erotettu, jotta valta ei keskittyisi yhdelle diktaattorille, -
ja jaosta pidettiin kiinni.
2. Aikakirjan luvussa 26 Jumala rankaisi kuningas Ussiaa spitaalilla, -
koska tämä oli mennyt uhraamaan kaikkein pyhimpään.
Kuningas ei siis voinut toimittaa uhreja, mutta Saul teki sen kuitenkin.
Hän meni ja uhrasi polttouhrin.
Heti kun hän oli saanut sen tehtyä, Samuel saapui.
Tätä ei olisi tapahtunut, jos Saul olisi malttanut odottaa vielä puoli tuntia.
1. Sam. 13:10 "Mutta juuri kun hän oli saanut polttouhrin uhratuksi, -
niin katso, Samuel tuli. Ja Saul meni häntä vastaan tervehtimään häntä.
Mutta Samuel sanoi: 'Mitä olet tehnyt?' Saul vastasi: 'Kun näin, -
että kansa hajaantui pois minun luotani etkä sinä tullut -
määrättynä aikana, vaikka filistealai- set olivat kokoontuneet Mikmaaseen, -
niin minä ajattelin: nyt filistealaiset hyökkäävät minua vastaan -
alas Gilgaliin, enkä minä ole etsinyt Herran mielisuosiota; -
ja minä rohkaisin itseni ja uhrasin polttouhrin'."
Jo se, että Saul sanoi: "rohkaisin itseni ja uhrasin", osoittaa, -
että hän tiesi, ettei hänen olisi kuulunut tehdä sitä, mutta hän antoi -
olosuhteiden sanella toimintaansa. Tästäkin voi oppia jotakin.
Saul tiesi tekevänsä väärin, mutta koki kriisitilanteen vaativan sitä, -
että hän toimisi Jumalan selviä ohjeita vastaan.
Joka kerta, kun toimimme Jumalan ohjeita vastaan, teemme väärin, -
teimmepä sen mistä syystä tahansa, ja tulemme menettämään sen, -
minkä yritimme toiminnallamme säilyttää. Totuus helpottaa elämää.
Useimmilla ihmisillä ei ole elämässään ehdottomia arvoja tai totuuksia.
Kaikki on heistä suhteellista.
He yrittävät olla rehellisiä eivätkä normaalisti valehtele, -
mutta jos näyttää siltä, että totuudessa pysyminen käy heille kalliiksi, -
jopa kristityt saattavat helposti valehdella, liioitella -
tai kertoa vain osan totuudesta. Näin maassamme toimitaan.
Ihmiset käyttävät tilastojakin väärin ja esittävät niistä vain jonkin osan.
Loput he jättävät mainitsematta, jolloin asiasta syntyy väärä kuva.
Käsky kuuluu: "Älä sano väärää todistusta lähimmäisestäsi."
Siinä ei puhuta pelkästään valehtelemisesta.
Voit sanoa jotakin, mikä on totta, mutta silti todistaa väärin, -
jos et kerro koko totuutta. Silloin ihmisille jää väärä kuva asiasta.
Ihmiset tekevät tätä koko ajan, koska heille kaikki on suhteellista.
Meidän on kuitenkin tiedettävä, mikä on oikein ja mikä väärin -
ja toimittava sen mukaan, maksoi mitä maksoi, -
vaikka menettäisimme työpaikkamme tai jonkun ihmisen hyväksynnän.
Tällainen elämä on helppoa. Meillä on tietyt rajat, -
joita emme missään tilanteessa ylitä. Se vähentää ongelmia.
Meidän ei tarvitse enää miettiä, miten esitimme asiat kenellekin, -
jos aina kerromme vain totuuden.
Saul ei tehnyt näin. Hän tiesi, mikä oli oikein ja mikä väärin, -
mutta antoi periksi olosuhteille eikä toiminut Jumalan tahdon mukaan.
Uskon, että katsojien joukossa on monia, jotka tietävät, mistä puhun.
Teette kompromisseja jollakin elämänne alueella.
Tiedätte toimivanne väärin, -
mutta teistä tuntuu, ettei teillä ole valinnanvaraa.
Voitte aina valita. Tehkää se, mikä on oikein.
Elokuvissa yritetään aina saada aikaan konflikti henkilöiden välille.
Yleensä kaikki kuitenkin päättyy hyvin, ja vaikeudet voitetaan.
Monesti ongelmat syntyvät siitä, että ihmiset toimivat väärin.
Katsoessani ajattelen usein, että ongelmia ei olisi syntynyt, -
jos ihmiset olisivat vain tehneet sen, mikä on oikein, maksoi mitä maksoi.
Minun on vaikea katsoa tuollaista, koska pyrin aina parhaani mukaan -
toimimaan niin kuin Jumala käskee. Se on yksinkertainen tapa elää.
Kun Saul oli toimittanut uhrin, -
Samuel sanoi hänelle: "Sinä olet tehnyt tyhmästi", 1. Sam. 13:13.
Aina, kun teemme jotakin, jonka tiedämme vääräksi, -
teemme tyhmästi. Kiitos Jumalalle, Jeesuksessa saamme anteeksi, -
mutta on tyhmää toimia Jumalan käskyjen vastaisesti.
Hän ei antanut niitä meille kiusallaan, vaan auttaakseen meitä.
Jumala rakastaa meitä, vaikka toimimme tyhmästi, -
mutta meidän tulisi tehdä vain sitä, mikä on oikein.
"...Sinä olet tehnyt tyhmästi. Et ole noudattanut Herran, Jumalasi, -
käskyä, jonka hän antoi sinulle; muutoin olisi Herra vahvistanut -
sinun kuninkuutesi Israelissa ikuisiksi ajoiksi. Mutta nyt sinun kuninkuutesi -
ei ole pysyvä. Herra on etsinyt itselleen mielensä mukaisen miehen, -
ja hänet on Herra määrännyt kansansa ruhtinaaksi, -
koska sinä et noudattanut käskyä, minkä Herra sinulle antoi."
Tiedämme, että tässä puhutaan Daavidista.
Häntä kutsuttiin Jumalan mielen mukaiseksi mieheksi.
Samuel siis sanoi Saulille: "...muutoin olisi Herra vahvistanut -
sinun kuninkuutesi Israelissa ikuisiksi ajoiksi."
Tämä on todella tärkeää. Tämähän olisi tarkoittanut sitä, -
ettei Daavidista olisi koskaan tullut kuningasta.
Daavid ei ollut Jumalan ykkösvaihtoehto, Saul oli.
Jumala valitsi Saulin. 1. Samuelin kirjan luvussa 10 kerrotaan, -
kuinka Jumala erotti hänet ihmeellisesti ja voiteli hänet.
Jos Saul olisi tässä totellut Jumalaa, Daavidista ei olisi tullut kuningasta.
Silloin laulaisimme: "Hoosianna, Saulin poika, kiitetty olkoon hän."
Jeesus olisi "Saulin poika", ei Daavidin.
Tämä on tärkeää, koska monien mielestä Saul oli Daavidin edeltäjä, -
joka vain täytti paikan siihen asti, että Daavid tuli mukaan.
Tämä jae paljastaa, että Saul oli Jumalan ykkösvaihtoehto.
Daavid oli näin ollen vasta toinen vaihtoehto.
Kun siis alamme tutkia Daavidia, ensimmäinen opetus on, -
ettei Daavid ollut Jumalan ykkösvaihtoehto Israelin kuninkaaksi.
Jumala valitsi ensin Saulin ja vasta sitten Daavidin, -
mutta Daavid oli aivan upea.
Hän tappoi Goljatin ja teki monia muita urotekoja.
Molemmat Samuelin kirjat kertovat melkein pelkästään Daavidista, -
samoin osa 1. kuningasten kirjasta ja 1. aikakirjasta.
Daavid kirjoitti suurimman osan Psalmien kirjasta.
Häntä lainataan ja häneen viitataan jatkuvasti UT:ssa.
Vaikka olikin kakkosvaihtoehto, Daavid oli tärkeä henkilö Raamatussa.
Ehkä minäkään en ole Jumalan ensimmäinen vaihtoehto.
En tiedä sitä. Jumala ei ole koskaan puhunut minulle mitään siitä, -
yrittikö Hän ensin kutsua ketään muuta tähän työhön.
Muistan sen sijaan, että Kathryn Kuhlman puhui tästä.
Hän toimi 50- ja 60-luvuilla, jolloin asenteet naissaarnaajia -
ja ylipäätään sellaista työtä kohtaan, jota hän teki, olivat kovin kielteisiä.
Hän kysyi Herralta, miksi ihmeessä hänet oli valittu tuohon työhön.
Herra sanoi Kathrynille, ettei tämä ollut ensimmäinen vaihtoehto, -
vaan vasta kuudes. Jumala oli puhunut työstä viidelle muulle.
Kathrynillä oli ihmeiden tekemisen ja sairaiden parantamisen lahja.
Jumala oli puhunut viidelle miehelle, mutta he eivät olleet kuunnelleet.
Kathryn Kuhlman oli vasta kuudes vaihtoehto tuohon työhön, -
mutta silti Jumala teki hänen kauttaan uskomattomia asioita.
Olen nähnyt valtavia ihmeitä hänen kokouksissaan.
Daavid oli toinen vaihtoehto, mutta silti hänen elämänsä oli upea.
Sanon tämän, koska joku voi kokea olevansa huono palvelutyössä.
Tärkeintä on, että olet antautunut, lahjoilla ei ole niin suurta väliä.
2. Aik. 16:9 "Sillä Herran silmät tarkkaavat kaikkea maata, -
että hän voimakkaasti auttaisi niitä, -
jotka ovat ehyellä sydämellä antautuneet hänelle."
Tämä ohjelma näkyy kaikkialla maailmassa.
3,2 miljardia ihmistä voi halutessaan katsoa sitä.
Olitpa missä tahansa, Jumala käyttää sanomiani sanoja ja tutkii, -
annatko Hänen käyttää itseäsi. Hän etsii antautuneita sydämiä.
Sinun ei tarvitse olla hopea-astia, tärkeintä on, että olet antautunut.
Ehkä on olemassa joku lahjakkaampi, jota Jumala yritti ensin käyttää, -
mutta tuo ihminen ei suostunut. Voit toimia hänen sijaisenaan.
Jos suostut, Jumala voi tehdä kakkossuunnitelmasta niin upean, -
että ihmettelet, olisiko ensimmäinen suunnitelma voinut olla parempi.
Tätä voi soveltaa monella tavalla.
Ehkä jotkut teistä ovat ennen uskoon- tuloaan tai uudistumistaan uskossa -
käyneet läpi avioeron ja sotkeneet oman ja muidenkin ihmisten elämän.
Ehkä olette tehneet jotakin, joka on saanut lapsenne harhateille.
Ehkä olette vahingoittaneet itseänne huumeilla tai alkoholilla.
Tiedätte, ettei elämänne ole mennyt Jumalan suunnitelman mukaan.
Jos nyt antaudutte Jumalalle, Hän voi tehdä elämänne B-suunnitelmasta -
niin hienon, että ihmettelette, -
olisiko alkuperäinen voinut olla yhtään sen parempi.
Tämä toimii vähän samoin kuin navigaattori.
Jos eksyt, se laskee aina uuden reitin.
Vaikka eksyisit kuinka pahasti, se löytää uuden reitin määränpäähän.
Ehkä olet tehnyt vääriä valintoja, ja elämäsi on täysin erilaista -
kuin Jumala on suunnitellut, mutta Jumala laskee reitin uudelleen.
Hän voi saada sinut takaisin reitille, ja kakkossuunnitelma voi olla upea.
Jonkun kohdalla kyse voi olla sadannesta suunnitelmasta.
Se, ettei Daavid ollut Jumalan ykkösvaihtoehto, rohkaisee minua.
1. Sam. 13:14 "Mutta nyt sinun kuninkuutesi ei ole pysyvä.
Herra on etsinyt itselleen mielensä mukaisen miehen..."
Kuulostaa siltä kuin Jumala olisi löytänyt Daavidin saman tien.
Oliko se niin? Tämä tapahtui Saulin kuninkuuden toisena vuotena.
Saul hallitsi kaikkiaan 40 vuotta, eli vielä 38 vuotta tämän jälkeen.
Daavid nousi valtaan 30-vuotiaana Saulin kuoltua.
Vähennetään siis Daavidin ikä Saulin kuollessa, 30 vuotta, -
noista 38 vuodesta, jotka Saulin kuninkuutta oli vielä jäljellä.
Herra siis puhui nämä sanat 8 vuotta ennen Daavidin syntymää.
Tästä voi oppia toisenkin asian.
Jumalalla oli suunnitelma elämääsi varten jo ennen kuin edes synnyit.
Vanhemmillesi saatoit olla vahinko, mutta et Jumalalle.
Minunkaan vanhempani eivät suunnitelleet syntymääni.
Kun synnyin, vanhempani eivät olisi halunneet enää lapsia.
Vanhemmilleni syntymäni oli yllätys, mutta ei Jumalalle.
Jumalalla oli suunnitelma elämälleni. Hän määräsi joitakin asioita ennalta.
Jer. 1:5 "Jo ennenkuin minä valmistin sinut äidin kohdussa, -
minä sinut tunsin, ja ennenkuin sinä äidistä synnyit, minä sinut pyhitin; -
minä asetin sinut kansojen profeetaksi".
Tämä on totta kaikkien kohdalla.
Jumala tunsi Daavidin jo 8 vuotta ennen tämän syntymää.
Tiedostitpa sitä tai et, Jumalalla on suunnitelma elämääsi varten.
Ehkä ajattelet sotkeneesi asiat liian pahasti, -
mutta Jumala voi palauttaa sinut oikealle tielle. Ota oppia Daavidista.
Puhumme tästä vielä tarkemmin. Lupaan, että opetuksesta on apua.
Tästä aiheesta on saatavilla paljon uutta materiaalia.
Kohta kerromme, miten voit tilata ne.
Liity seuraamme evankeliumin äärelle taas ensi viikolla.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan ensimmäinen osa kertoo siitä, ettei Daavid ollut ykkösvaihtoehto.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Hyvä tarina, mutta miten se liittyy meihin?
―Uskon itseeni.
―Kun kysyn, ovatko he kuulleet tästä ennen, he sanovat, etteivät ole.
Andrew Wommackin ja Charis- raamattukoulun palvelutyö -
antaa opiskelijoille mahdollisuuden kertoa Jumalan rakkaudesta.
Herätimme ihmisten huomion tanssimalla ja esittämällä draamoja -
Kölnin ja Berliinin kaduilla.
―He näkevät ilon sisällämme. Se vetää heidät puoleemme.
Ihmisille on tärkeää, että puhumme heidän puolestaan.
Sitten voimme puhua elämäntyylistä ja Jeesuksesta.
Andrew Wommackin työ muuttaa ihmisiä ja maailmaa.
Missä ikinä oletkin, jos sinulla vain on tietokone ja internet-yhteys, -
Andrewin opetukset ovat vain parin klikkauksen päässä.
Täysin ilmaiseksi. Kiitos, yhteistyökumppanit.
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Investoi Andrew Wommackin työhön ja Charis-raamattukouluun
Suomennos: Anni Lähteenmäki